שיעור כללי, כיצד מברכין, קיץ תשפ"ג

## ברכת השוקולד ופאר היצירה האנושית

תהליכי עיבוד והשפעתם על ברכת הפירות

[מבוא 1](#_Toc137101179)

[ברכה כשיבה אל תודעת הבריאה 1](#_Toc137101180)

[מעמדם הנחות של הירקות ביחס לפירות 2](#_Toc137101181)

[היצירה האנושית כבירור ועילוי העולם 2](#_Toc137101182)

[ירושלמי – פשט המשנה הוא ש"אף על פי ששחוקין הן בעינן הן" 3](#_Toc137101183)

[יצירה אנושית ביחס לפירות – "דובשא דתמרי" וטרימא 4](#_Toc137101184)

[דבש תמרים 4](#_Toc137101185)

[טרימא 5](#_Toc137101186)

[יצירה אנושית ביחס לירקות - שלקות 7](#_Toc137101187)

[הכרעות 7](#_Toc137101188)

[היישום בשוקולד 8](#_Toc137101189)

## מבוא

### ברכה כשיבה אל תודעת הבריאה

|  |  |  |
| --- | --- | --- |
| [\*] כיצד מברכין על הפירות על פירות האילן אומר בורא פרי העץ | | פרק א':וַיֹּ֣אמֶר אֱלֹהִ֗ים הִנֵּה֩ נָתַ֨תִּי לָכֶ֜ם אֶת־כָּל־עֵ֣שֶׂב׀ זֹרֵ֣עַ זֶ֗רַע אֲשֶׁר֙ עַל־פְּנֵ֣י כָל־הָאָ֔רֶץ וְאֶת־כָּל־הָעֵ֛ץ אֲשֶׁר־בּ֥וֹ פְרִי־עֵ֖ץ זֹרֵ֣עַ זָ֑רַע לָכֶ֥ם יִֽהְיֶ֖ה לְאָכְלָֽה:  פרק ב': וַיִּקַּ֛ח יְקֹוָ֥ק אֱלֹהִ֖ים אֶת־הָֽאָדָ֑ם וַיַּנִּחֵ֣הוּ בְגַן־עֵ֔דֶן לְעָבְדָ֖הּ וּלְשָׁמְרָֽהּ: וַיְצַו֙ יְקֹוָ֣ק אֱלֹהִ֔ים עַל־הָֽאָדָ֖ם לֵאמֹ֑ר מִכֹּ֥ל עֵֽץ־הַגָּ֖ן אָכֹ֥ל תֹּאכֵֽל: |
| יין | חוץ מן היין שעל היין אומר בורא פרי הגפן | **בראשית פרק ט כ-כב** וַיָּ֥חֶל נֹ֖חַ אִ֣ישׁ הָֽאֲדָמָ֑ה וַיִּטַּ֖ע כָּֽרֶם: וַיֵּ֥שְׁתְּ מִן־הַיַּ֖יִן וַיִּשְׁכָּ֑ר וַיִּתְגַּ֖ל בְּת֥וֹךְ אָהֳלֹֽה: |
| ועל פירות הארץ אומר בורא פרי האדמה | | פרק א':וַיֹּ֣אמֶר אֱלֹהִ֗ים הִנֵּה֩ נָתַ֨תִּי לָכֶ֜ם אֶת־כָּל־עֵ֣שֶׂב׀ זֹרֵ֣עַ זֶ֗רַע אֲשֶׁר֙ עַל־פְּנֵ֣י כָל־הָאָ֔רֶץ וְאֶת־כָּל־הָעֵ֛ץ אֲשֶׁר־בּ֥וֹ פְרִי־עֵ֖ץ זֹרֵ֣עַ זָ֑רַע לָכֶ֥ם יִֽהְיֶ֖ה לְאָכְלָֽה: |
| לחם | חוץ מן הפת שעל הפת הוא אומר המוציא לחם מן הארץ | **יט-כ** בְּזֵעַ֤ת אַפֶּ֙יךָ֙ תֹּ֣אכַל לֶ֔חֶם עַ֤ד שֽׁוּבְךָ֙ אֶל־הָ֣אֲדָמָ֔ה כִּ֥י מִמֶּ֖נָּה לֻקָּ֑חְתָּ כִּֽי־עָפָ֣ר אַ֔תָּה וְאֶל־עָפָ֖ר תָּשֽׁוּב: |
| ירקות | ועל הירקות אומר בורא פרי האדמה רבי יהודה אומר בורא מיני דשאים... | **בראשית פרשת בראשית פרק ג יז-כ** וּלְאָדָ֣ם אָמַ֗ר כִּֽי־שָׁמַעְתָּ֘ לְק֣וֹל אִשְׁתֶּךָ֒ וַתֹּ֙אכַל֙ מִן־הָעֵ֔ץ אֲשֶׁ֤ר צִוִּיתִ֙יךָ֙ לֵאמֹ֔ר לֹ֥א תֹאכַ֖ל מִמֶּ֑נּוּ אֲרוּרָ֤ה הָֽאֲדָמָה֙ בַּֽעֲבוּרֶ֔ךָ בְּעִצָּבוֹן֙ תֹּֽאכֲלֶ֔נָּה כֹּ֖ל יְמֵ֥י חַיֶּֽיךָ: וְק֥וֹץ וְדַרְדַּ֖ר תַּצְמִ֣יחַֽ לָ֑ךְ וְאָכַלְתָּ֖ אֶת־**עֵ֥שֶׂב הַשָּׂדֶֽה**: בְּזֵעַ֤ת אַפֶּ֙יךָ֙ תֹּ֣אכַל לֶ֔חֶם עַ֤ד שֽׁוּבְךָ֙ אֶל־הָ֣אֲדָמָ֔ה כִּ֥י מִמֶּ֖נָּה לֻקָּ֑חְתָּ כִּֽי־עָפָ֣ר אַ֔תָּה וְאֶל־עָפָ֖ר תָּשֽׁוּב: |
| על דבר שאין גדולו מן הארץ אומר שהכל על החומץ ועל הנובלות ועל הגובאי אומר שהכל על החלב ועל הגבינה ועל הביצים אומר שהכל ר' יהודה אומר כל שהוא מין קללה אין מברכין עליו: | | |

### מעמדם הנחות של הירקות ביחס לפירות

**תלמוד בבלי מסכת עירובין דף נה עמוד ב - נו עמוד א** אמר רב הונא: כל עיר שאין בה ירק - אין תלמיד חכם רשאי לדור בה. למימרא דירק מעליא? והתניא: שלשה מרבין את הזבל וכופפין את הקומה, ונוטלין אחד מחמש מאות ממאור עיניו של אדם, ואלו הן: [דף נו עמוד א] פת קיבר ושכר חדש וירק! - לא קשיא; הא - בתומי וכרתי, הא - בשאר ירקי.[[1]](#footnote-1)

**תלמוד בבלי מסכת פסחים דף קיח עמוד א** אמר רבי יהושע בן לוי: בשעה שאמר הקדוש ברוך הוא לאדם וקוץ ודרדר תצמיח לך, זלגו עיניו דמעות, אמר לפניו: רבונו של עולם, אני וחמורי נאכל באבוס אחד? כיון שאמר לו בזעת אפך תאכל לחם - נתקררה דעתו. אמר רבי שמעון בן לקיש: אשרינו אם עמדנו בראשונה, ועדיין לא פלטינן מינה, **דקא אכלינן עיסבי דדברא**.

**שער המצוות, עקב:** "גם היה נוהג מורי ז"ל פעמים רבות שהיה מצוה לבני ביתו שיביאו לפניו מאותם עשבי דדברא שאינן נזרעים בידי אדם או קוצים ודרדרים שדרך בני אדם לאכלם והיה אוכלם כדי לקיים בעצמו קללת אדה"ר שנתקלל... ואכלת את עשב השדה".

### היצירה האנושית כבירור ועילוי העולם

**מדרש תנחומא (בובר) פרשת תזריע סימן ז** שאל טורנוסרופוס הרשע את ר' עקיבא איזה מעשים נאים של הקדוש ברוך הוא או של בשר ודם, א"ל של בשר ודם נאים, א"ל טורנוסרופוס הרשע הרי השמים והארץ יכול אתה לעשות כהם, א"ל ר' עקיבא לא תאמר לי בדבר שהוא למעלה מן הבריות, שאין שולטין בהן, אלא בדברים שהן מצויין בבני אדם. א"ל למה אתם מולים, א"ל אף אני הייתי יודע שאתה עתיד לומר לי כן, לכך הקדמתי ואמרתי לך מעשה בשר ודם הם נאים משל הקדוש ברוך הוא, הביאו לי שבולים וגלוסקאות, [אמר לו אלו מעשה הקדוש ברוך הוא ואלו מעשה בשר ודם אין אלו נאים, הביאו לי] אנוצי פשתן וכלים מבית שאן, א"ל אלו מעשה הקדוש ברוך הוא ואלו מעשה בשר ודם, אין אלו נאים, א"ל טורנוסרופוס הואיל הוא חפץ במילה, למה אינו יוצא מהול ממעי אמו, א"ל ר' עקיבא ולמה שוררו יוצא בו, לא תחתוך אמו שוררו, ולמה אינו יוצא מהול, לפי שלא נתן הקדוש ברוך הוא לישראל את המצות אלא כדי לצרף בהן, לכך אמר דוד (כל) אמרת (אלוה) [ה'] צרופה וגו' (תהלים יח לא).[[2]](#footnote-2)

**רח"ו, שער המצוות בהר** ...והענין הוא כמ"ש רז"ל [מ"ר פ' בראשית פי"א] שהשיב רבי עקיבא לטורנוסרופוס כששאל ממנו איזה מעשים נאים של הקב"ה או של בשר ודם כו'. והביא לו ראיה מן תורמוסים ומן החרדל שצריכים למתק ע"י בשר ודם והחיטים ליטחן ולאפות כו': נמצא כי המלאכות הם הוראות היות הדברים צריכים תיקון ע"י מעשינו למטה כ"א הקב"ה היה בורא מתחלה כדרך שעתיד לעשות בימי המשיח להוציא הארץ גלוסקאות יפות כמ"ש רז"ל בשלהי כתובות [דף קי"א] על פסוק יהי פסת בר בארץ לא היינו צריכים לטרוח בכמה מיני מלאכות חרישה וזריעה וקצירה כו' עד שהמאכל נתקן. אבל עתה אנו צריכים לחרוש ולזרוע ולהוציא התבן והקש שהם הקליפות מן החטים ואח"כ מוציאין הסובין והמורסן שהם קליפות יותר דקות ואח"כ לאפותו ולתקנו על ידי האש כי זה הוא גמר המלאכות ועד"ז שאר כל המלאכות שבעולם...

**קהלת רבה (וילנא) פרשה ז**

א [י"ג] ראה את מעשה האלהים כי מי יוכל לתקן את אשר עותו, בשעה שברא הקדוש ברוך הוא את אדם הראשון נטלו והחזירו על כל אילני גן עדן ואמר לו ראה מעשי כמה נאים ומשובחין הן וכל מה שבראתי בשבילך בראתי, תן דעתך שלא תקלקל ותחריב את עולמי, שאם קלקלת אין מי שיתקן אחריך,

## ירושלמי – פשט המשנה הוא ש"אף על פי ששחוקין הן בעינן הן"

**תלמוד ירושלמי מסכת ברכות פרק ו הלכה א**

רבי יעקב בר זבדי בשם רבי אבהו [דף מב עמוד ב] שמן זית אומר עליו בורא פרי העץ אמר רבי חייא בר פפא קומי רבי זעירא ומתניתא אמרה כן חוץ מן היין שעל היין הוא אומר בורא פרי הגפן ויין לאו שחוק הוא לא מר אלא חוץ מן היין **הא שאר כל הדברים אף על פי ששחוקין הן בעינן הן**

רבי אבא אמר רב ושמואל תרויהון אמרין ירק שלוק אומר עליו שהכל נהיה בדברו רבי זעירא בשם שמואל ראשי לפתות ששלקן אם בעיינן הן אומר עליהם בורא פרי האדמה שחקן אומר עליהן שהכל נהיה בדברו א"ר יוסי ומתניתא (*גירסת הגר"א:* לא) אמרה כן חוץ מן הפת שעל הפת הוא אומר המוציא לחם מן הארץ **ופת לאו שחוק הוא לא מר אלא חוץ מן הפת הא שאר כל הדברים אף על פי ששחוקי' הן בעינן הן**

רבי חייא בר ווא בשם ר' יוחנן זית כבוש אומר עליו בורא פרי העץ [דף מג עמוד א] רבי בנימין בר יפת בשם רבי יוחנן ירק שלוק אומר עליו שהכל נהיה בדברו א"ר שמואל בר רב יצחק מתניתא מסייע לרבי בנימין בר יפת אבל לא כבושין ולא שלוקין ולא מבושלין אם בעיינן הן אדם יוצא בהן ידי חובתן בפסח. אמר ר' זעירא מאן ידע משמעה מן ר' יוחנן יאות לר' חייא בר ווא או ר' בנימין בר יפת לא רבי חייא בר ווא. ועוד מן הדא מן מה דאנן חמיין רבנן רברביא עלון לאברייתא ונסבין תורמסין ומברכין עליהון בורא פרי האדמה. ותורמסי' לאו שלוקי' הן. אין תימר מתניתין שניא היא שאמרה התורה מרורין תורמסין כיון ששלקן כבר בטלה מרירתן אמר רבי יוסי ב"ר בון ולא פליגין זית ע"י שדרכו לאכול חי אף על פי שכבש בעינו הוא. ירק כיון ששלקו נשתנה.

[שיטת הראב"ד

והבבלי שמדייק דיוק זה רק ביחס לירקות ופת]

## יצירה אנושית ביחס לפירות – "דובשא דתמרי" וטרימא

### דבש תמרים

**תלמוד בבלי מסכת ברכות דף לח עמוד א** ואמר מר בר רב אשי: האי דובשא דתמרי מברכין עלויה שהכל נהיה בדברו. מאי טעמא? - זיעה בעלמא הוא. כמאן? כי האי תנא, דתנן: דבש תמרים, ויין תפוחים, וחומץ ספוניות, ושאר מי פירות של תרומה - רבי אליעזר מחייב קרן וחומש, ורבי יהושע פוטר.

**רש"י:** זיעה בעלמא הוא - ואינו פרי לברך עליו בורא פרי העץ.ורבי יהושע פוטר - דזיעה בעלמא הוא, ואין שם תרומה חל עליו, ואין לך פרי הניתן למשקה אלא זיתים וענבים בלבד, והיינו כמר בר רב אשי.[[3]](#footnote-3)

#### החילוק בין תירוש ויצהר לשאר משקין

***תפיסת היין והשמן כ"אגורים" בזית ובגפן:***

**תלמוד בבלי מסכת ברכות דף לט עמוד א :** דתנן: זית שאמרו - לא קטן ולא גדול אלא בינוני, וזהו אגורי. ואמר רבי אבהו: לא אגורי שמו אלא אברוטי שמו, ואמרי לה: סמרוסי שמו, ולמה נקרא שמו אגורי - **ששמנו אגור בתוכו.**

**תלמוד בבלי מסכת ברכות דף לד עמוד ב :** מאי עין לא ראתה? אמר רבי יהושע בן לוי: זה יין המשומר בענביו מששת ימי בראשית;

***בין "דרך הנאתן" ל"זיעה בעלמא"***

**תלמוד בבלי מסכת פסחים דף כד עמוד ב**

...לפי שכל איסורין שבתורה אין לוקין עליהם אלא דרך הנאתן. אמר רבי זירא: אף אנן נמי תנינא: אין סופגין את הארבעים משום ערלה, אלא על היוצא מן הזיתים ומן הענבים בלבד. ואילו מתותים תאנים ורמונים - לא. מאי טעמא - לאו משום דלא קאכיל להו דרך הנאתן? אמר ליה אביי: בשלמא אי אשמעינן פרי גופא דלא קאכיל ליה דרך הנאתו - שפיר. אלא הכא - משום דזיעה בעלמא הוא.

**חידושי הרשב"א מסכת ברכות דף לח עמוד א**

דבש של תמרים ויין תפוחים וחומץ סתוניות וכו' רבי אליעזר מחייב קרן וחומש רבי יהושע פוטר, פרש"י ז"ל לפי שלא ניתן למשקה אלא ענבים וזתים בלבד הא שאר כל מי פירות זיעה בעלמא הוא והיינו כמר בר רב אשי, וקשיא לי דתינח כולהו אלא חומץ סתונית מאי איכא למימר דאדרבה לא ניתן אלא למשקה ואין דרכו ליאכל ודרך היוצא ממנו ליאכל הוא... והכי נמי קשיא למה שפי' בתוספות דזתים וענבים אישתנו לעלויא אבל כל שאר מי פירות לא אישתנו לעלויא והלכך קרי לכולהו זיעה בעלמא, דחומץ סתוניות ודאי אישתני לעלויא ולית ליה עילויא אחרינא, ואולי נאמר דכיון שהסתוניות בעצמן שהן הענבים הרעים שאינם מתבשלים לעולם הן גרועין מאד ואינן ראויין גם היוצא מהן אף על פי שהוא יותר ראוי מהן עצמן, מ"מ הוא גרוע כל כך שאינו ראוי ליקרות משקה אלא זיעה בעלמא,

והראב"ד ז"ל פירש דטעמא דר' יהושע משום דקסבר דגמרינן תרומה מבכורים מה בכורים משקה היוצא מהן כמותן דכתיב אשר תביא מארצך, והכי דריש בספרי, אף תרומה נמי, ואוקי באתרה מה תרומה יין ושמן הוא דמחייבי שאר משקין לא אף בכורים היוצא מהן יין ושמן אין שאר משקין לא, והדר גמיר בכורים מתרומה, והקשה הוא ז"ל אי הכי טעמא דרבי יהושע לאו משום זיעה הוא כמר בר רב אשי אלא מהאי טעמא ואפילו כתשן והוציא מהן משקין, ודחק ותירץ הוא ז"ל דאפשר דמר בר רב אשי סבר לה כותיה בהיכא דהוי זיעה אבל היכא דכתשן לא דעיקר הוי ולא גרע ממיא דסילקא... ובודאי שהם דברים רחוקים מאד, חדא דא"כ היכי תליא כלל הא דמר בר רב אשי בהא דר' יהושע דההיא דר' יהושע תלי בגזרת הכתוב ואף על גב דהוי משקה גמור ודמר בר רב אשי הוי משום דלא חשיב ליה משקה אלא זיעה, ועוד דא"כ מאי דקאמר מרנא דמר בר רב אשי סבר לה כותיה בהיכא דהוי זיעה אבל היכא דכתשן לא אטו מי פליג מר בר רב אשי אההיא דרבי יהושע דתלי טעמיה בגזרת הכתוב וגמר לה מבכורים, ואנן דקיי"ל דמיא דכולהו שלקי ככולה שלקי מי מפקינן הא דרבי יהושע לבר מהלכתא? ואי שלקו להו לתמרי ונפיק מינייהו דובשא דרך בשול מי מברכינן עליה בורא פרי העץ?! אלא משמע דטעמא קא דרשינן דכיון דלא חאיל שם תרומה אסחיטת הפירות לבד מיין ושמן ש"מ דלא חשוב משקה אלא זיעה בעלמא וחומץ סתוניות נמי כטעמא דאמרן, **ולא דמיא למיא דשלקי ומיא דשיבתא דהנהו כיון דרוב אכילתן הוא ע"י שליקה מי שליקתן כמותן הא כל מידי דלית דרכיה למשלקי' ולא למסחטי' אלא למיכלי' בעיניה בהנהו לא אמרינן שיהיו מימיהן כהן,** והא דקא כאיל הכא ושאר כל מי פירות לאו פירות שדרכן לישלק קאמר אלא כעין תפוחים ותמרים שדרכן ליאכל חיים ובעין קאמר כרמונים וענבים וכיוצא בהן, ומ"מ שמעי' מיהא דיין תפוחים ורמונים אין מברכין עליהן אלא שהכל, אבל לפי דברי הרב ז"ל מברכין עליהן בורא פרי העץ...

ומ"מ מדברי כולם נלמוד בדבש הזב מעצמו מן התמרים שאין מברכין עליו כי אם שהכל, אבל בפירושי הגאון ר"ה ז"ל ראיתי שכתב בשם קצת מרבוותא ז"ל דהא דמר בר רב אשי דוקא בששרה את התמרים במים ובשלן כה"ג הוא דהוי זיעה בעלמא דאזוקי מזיק ליה אבל אם הניח חטובות תמרה וזב מהן דבש שלא ע"י האור לאו זיעה הוא אלא פרי העץ והכתוב קראו דבש... ומ"מ לגבי דבש תמרים אפשר כדברי הגאון ז"ל דדבש כתיב בפרשה ולא תמרים דאלמא אף על הדבש מברך בורא פרי העץ ולבסוף מעין ג' והיינו בדבש הזב מאליו.

**פסיקה - שולחן ערוך אורח חיים רב סעיף ח**

דבש הזב מהתמרים, מברך עליו שהכל. וכן על משקין היוצאין מכל מיני פירות, חוץ מזיתים וענבים, מברך: שהכל.

### טרימא

ברכות לח א "יתיב רבינא קמיה דרבא" עד "במילתייהו קיימי כדמעיקרא"

רש"י: **טרימא מהו** - מה מברכין עליו, ושם טרימא - כל דבר הכתוש קצת ואינו מרוסק.

**חידושי הרא"ה מסכת ברכות פרק ו - כיצד מברכין** ותמרי ועבדינהו טרימא. פי' שמפצעין אותן ומדבקין אותן זה עם זה כעין עגולי דבילה אלא שהן מרוסקין יותר ומברכינן עליהו בורא פרי העץ.

מאי טעמא במלתייהו קיימי כדמעיקרא. פי' ושמעינן מינה דטעמא משום דבמלתייהו קיימי כדמעיקרא, הא נתרסקו לגמרי עד שעברה צורתן לא, ואין מברכין עליהן אלא שהכל ולבסוף ולא כלום. וזו בנין אב למשקין היוצאין מן הפירות חוץ מן הזתים וענבים שאין דינן כמותן ואין מברכין עליהן אלא שהכל וזה מבואר.

**רמב"ם, הלכות ברכות פרק ח הלכה ד** דבש תמרים מברכין עליו תחלה שהכל, אבל תמרים שמעכן ביד והוציא גרעינין שלהן ועשאן כמו עיסה מברך עליהן תחלה בורא פרי העץ ולבסוף ברכה אחת מעין שלש.

**תרומת הדשן סימן כט** שאלה: לטווירג"א, שעושין מגודגניות שקורין ווייכשיל"ן, שמבשלין אותן, עד שהן נימוחין לגמרי, ומערבין בהן תבלין ודבש, יש לברך עליהן שהכל נהיה בדברו או בפה"ע?

תשובה: יראה לפום המשמעות, דצריך לברך עליו בפה"ע, כמו הומלתא דאתיא מבי הנדוואי /ברכות לו ע"ב/, דמברך עליו בפה"ע, כדאיתא בגמ' ופרש"י לטוירג"א, וכן בברכות מהר"ם כתב, בשמים שקורין גימא"ן וויר"ץ, נראה לברך בפה"א, כמו הומלתא, ע"כ. הא קמן, דאע"ג דהפרי נשחק ונימוח דק דק, אכתי במלתא קאי.

אמנם כי דייקינן בפירוש רש"י, בההיא דטרימא מאי מברכינן עליו, ופירש רש"י שם כ"ד =כל דבר= הכתוש מעט ואינו מרוסק, היינו טרימא, ופשיט התם מהא דתמרים של תרומה, מותר לעשותן טרימא, אלמא בכה"ג במילתייהו קיימי התמרים ומברכינן עליו בפה"ע. וכן דקדק באשירי קטן, בההיא דטרימא דכתב וז"ל: תמרים ועבדינהו טרימא, פי' מרוסקין מעט, מברכינן עליהן בפה"ע. משמע, דאי הוה מרוסקין הרבה מברכינן עליהן שנ"ב =שהכל נהיה בדברו=, משום דלאו במילתייהו קיימי, וא"כ כ"ש לטווירג"א של וויכשלי"ן, שהן נימוקין לגמרי, וגם מעורבים בשמים ודבש, דנפקי ממילתייהו. וההיא דהומלתא פרש"י פ"ב /צ"ל פ"ח דיומא דף פא ע"ב/ דיומא, המפטמים בשמים כתושים בדבש, וא"כ היינו ההיא דבשמים שחוקים דכתב מהר"ם, וי"ל דהטעם משום דאורחייהו בהכי לכתוש ולשחוק כל הבשמים, מש"ה חשיבין קיימי במילתייהו, משא"כ בדבר אחר שאין דרכו להיות תדיר מעוך ומרוסק. ואף על פי שאין אלו החילוקים ברורים לי, מ"מ לא יעשו אלא ספק בדבר, ופסקו רבוותא דכל היכא דאיכא ספיקא בברכה ראשונה, מברך שהנ"ב, שעל הכל שאמר שהכל נהיה בדברו יצא.

**שולחן ערוך אורח חיים הלכות ברכת הפירות סימן רב סעיף ז - ח**

תמרים שמיעכן ביד ועשה מהם עיסה והוציא מהם גרעיניהם, אפילו הכי לא נשתנית ברכתן ומברך עליהם: בורא פרי העץ ולבסוף ברכה מעין שלש. הגה: ולפי זה ה"ה בלטווערן הנקרא פווידל"א מברכין עליהם: בפה"ע; **ויש אומרים לברך עליהם שהכל (ת"ה סי' כ"ט וב"י בשם הטור),[[4]](#footnote-4) וטוב לחוש לכתחלה לברך שהכל** אבל אם בירך בפה"ע יצא, **כי כן נראה עיקר.**[[5]](#footnote-5)

## יצירה אנושית ביחס לירקות - שלקות

**תלמוד בבלי מסכת ברכות דף לח עמוד ב** "ועל הירקות אומר וכו'" עד **לט עמוד א** "ולמה נקרא שמו אגורי - ששמנו אגור בתוכו".

**תוספות מסכת ברכות דף לח עמוד ב** מדקתני ירקות דומיא דפת - לא הוי ירקות דומיא דפת שהרי פת אישתני לעלויא ויש ירקות שאין משתנות לעלויא אלא כלומר מה הפת אין בשול מגרע את הברכה אף הירקות נמי במלתייהו קיימי ולא מגרע להו הבשול.

**תוספות מסכת ברכות דף לח עמוד ב** ונראין הדברים שכל דבר שהוא כל כך טוב מבושל כמו חי וחי כמו מבושל כמו מיני קטניות וכן תפוחים יש להן ברכה הראשונה שכל כך שוין מבושלין כמו חיין ומטעם זה מברכינן נמי על היין מבושל בורא פרי הגפן שכל כך הוא טוב אחר הבשול כמו קודם לכן וקרא וסלקא וכרוב וכיוצא בהן שטובין יותר מבושלין מחיין כשהן חיין מברכין עליהם שהכל ומבושלין ב"פ האדמה וכן אותן ערמוניות וחבושים שאינן ראוין לאכלן חיין כמו מבושלין בתחלה מברכין עליהן שהכל ומבושלין בורא פרי העץ אך אותן ערמוניות שקורין לומיברד"ש מברך עליהן בורא פרי העץ אפילו בתחלה וכל דבר המתקלקל בבשולו כגון תומי וכרתי וכיוצא בהן כשהן חיין מברך עליהן בורא פרי האדמה ומבושלים שהכל כך נראה לרבינו יהודה ומיהו הרב אלפס פסק בשלקות דאשתני לגריעותא ע"י בשולן אומר בורא פרי האדמה כרב נחמן דאמר שלקות מברכין עליהן בורא פרי האדמה דר' חייא בר אבא קאי נמי כוותיה ובכל שלקות מיירי ר' חייא בר אבא אף באותן דמשתנים לגריעותא מדפליג להו גמרא אהדדי ר' חייא בר אבא ור' בנימין בר יפת

**שולחן ערוך אורח חיים הלכות ברכת הפירות סימן רה סעיף א** על הירקות מברך בורא פרי האדמה, ואפילו בשלם; וכן כל פירות וקטניות שטובים חיים ומבושלים, מברך עליהם לאחר בישולם כברכתם הראויה להם קודם שיבשל; אבל קרא וסילקא וכרוב וכיוצא בהם, שטובים מבושלים יותר מחיים, כשהם חיים מברך שהכל, לאחר בישולם בורא פרי האדמה; ותומי (פי' שומים) וכרתי (פי' פורט בלע"ז) כשהם חיים, בורא פרי האדמה; לאחר שבישלם, שהכל. הגה: דמחשבי נשתנו לגריעותא, אפילו בשלם עם בשר ונשתבחו אין השבח מצד עצמן אלא מחמת הבשר שבהם (הר"י פ' כיצד מברכין).

## הכרעות

***אחרונים המנסחים את שיטת הרמ"א כצורך ב"צורת הפרי ותוארו"***

1. **מגן אברהם סימן רד ס"ק כב** [[6]](#footnote-6)כתושים ביותר. ודוקא **שניכר מהותו ותארו** אבל אם נפסדה צורתו העצמי מברך שהכל וכמ"ש סי' ר"ב ס"ז בהג"ה (של"ה) ועמ"ש שם דדוק' כשנימוחו לגמרי מברכין שהכל וכן משמע פה בב"י:
2. **עולת תמיד סימן רב ס"ק יב** ונראה דבעינן מיהא שיהא ניכר קצת, דבמעוך לגמרי שאין ניכר צורתו לגמרי מברכין לכתחלה שהכל, וכמו שפסק הרב בהג"ה בסימן ר"ב סעיף ז':

***אחרונים המסבירים שגם לרמב"ם יש גבול לריסוק הטרימא:***

**נהר שלום סימן רב אות י** והרמב"ם כתב דבש תמרים שהכל אבל תמרים שמעכן ביד ועשה מהם עיסה והוציא מהם גרעיניהם מברך עליהם בורא פרי העץ עד כאן לשונו משמע דהרמב"ם פליג עמ"ש הוא תחלה דאינו מברך בורא פרי העץ אלא באינם מרוסקים לגמרי שהרי היכא שעשה מהן עיסה הם מרוסקים לגמרי ואפילו הכא מברך עלייהו בורא פרי העץ וכן הבין הבית יוסף מכל מקום ממ"ש שמעכן ביד משמע דהרמב"ם נמי מודה דאם בכלי תו לא קיימא במילתיה ולא מברך בורא פרי העץ דפנים חדשות באו לכאן

***הרב עובדיה יוסף, הכרעה בציר רמב"ם- שו"ע: בכל מיני טרימא מברכים עץ***

יביע אומר, ז, אורח חיים כט

טו) המורם מכל האמור שעל כל פירות המרוסקים אפי' הם מרוסקים לגמרי עד שלא ניכרת צורתם ותוארם כלל, וכן על מרקחות של חבושים ושאר פירות אפילו הם כתושים ביותר ע"י מיקסר ונמחית צורתם, צריך לברך בפה"ע, כדעת מרן שקבלנו הוראותיו.

## היישום בשוקולד

**משנה ברורה על שולחן ערוך אורח חיים הלכות ברכת הפירות סימן רב סעיף ז** (מד) יצא - ואם רוב דרך אכילת אותן פירות הוא ע"י ריסוק אף לכתחלה מברך ברכתו הראויה בין לענין פה"ע או פרי האדמה כגון מאכל שמבשלין מדלועין שקורין קירבעס וכן אינגבע"ר ושארי בשמים שחוקים שאוכלין עם צוקער מברכין בפה"א ועיין לקמן סי' ר"ח ס"ח בהג"ה מדינים אלו:

**שו"ת מנחת שלמה חלק א סימן צא ד"ה בענין שוקולד** בענין שוקולד שנהוג לברך עליו שהכל, נו"נ בזה עם גדולי תורה, דבשלמא על משקה של קקאו ניחא מה שמברכין שהכל כמבואר בשע"ת סי' ר"ב ס"ק י"ט,[[7]](#footnote-7) אבל שוקולד הרי הוא ממש אוכל גמור ומבואר להדיא בשו"ע או"ח סי' ר"ג סעי' ז' שעל "בשמים שחוקים ומעורבים עם סוכר הבשמים עיקר ומברך עליהם כדין ברכת אותם בשמים" ועי' במג"א סי' ר"ב ס"ק י"ח שכתב דכיון שהדרך הוא לכתוש ולשחוק הרי הם חשובים כקיימי במילתייהו, וא"כ הרי גם קקאו דרך אכילתם רק ע"י כיתוש וריסוק ויש לברך ע"ז בפה"ע =בורא פרי העץ= אם הקקאו הוא עיקר וכ"ש כשהוא רוב, והפליאה היא ביותר על אחינו הספרדים שנוהגים כהמחבר /או"ח/ בסי' ר"ב סעי' ז' לברך בפה"ע גם על תמרים שנתמעכו ונשתנה צורתן.

וחשבתי לומר דכיון שהקקאו עצמו אינו נאכל כלל כמו שהוא לא חי ולא מבושל ועומד כרגיל להתערב עם דברים אחרים באופן שהוא רק מיעוט, ולכן אפשר דאפי' בכה"ג שאינו מיעוט אבל כיון שאינו ראוי לאכילה אלא ע"י תיקון ותערובת עם דברים אחרים אפשר דאין זה כ"כ חשוב ואף שדרך אכילתו תמיד ע"י ריסוק אפי"ה מברכין ע"ז שהכל... אך עדיין תמוה שהרי מבואר שגם על אינגבע"ר /קנמון/ שחוקים שאוכלים עם צוקער מברכים שפה"ע /בפה"ע/ כמו"ש הט"ז וכן הוא במשנ"ב סי' ר"ב ס"ק מ"ד אף על גב שגם אינגבע"ר אינו נאכל כלל אלא ע"י שחיקה ונטפל לדברים אחרים ממש כמו קקאו ולכן צע"ג. ועכ"פ אותם שמערבים קקאו עם סוכר יחד ואוכלין נראה שאם הרוב הוא קקאו צריכים ודאי לברך בפה"ע שהרי לא נהפך לדבר אחר ודומה ממש לאינגבע"ר וכדומה.

**שו"ת שבט הלוי חלק ז סימן כז**

ב. שאלה

מה דעת רבינו שליט"א על ברכת שוקולד, כי דעת הגרש"ז אוירבאך שליט"א והגרי"ש אלישיב שליט"א לברך בורא פרי העץ עפ"י המבואר במ"ב סי' ר"ב סקמ"ד שאם רוב דרך אכילת אותן פירות הוא ע"י ריסוק אף לכתחילה מברך ברכתו הראויה ע"ש, ולמה העולם נוהג לברך שהכל.

תשובה: בענין ברכת שוקולד הרבה כבר מדובר, ולפום רהיטא מש"כ כ"ת בשם שני ידידי הגאונים שליט"א הם דברים של טעם - איברא בכ"ז אין דעתי לשנות מנהג העולם לברך שהכל, דנראה דאין שוקולד דומה להמבואר בפוסקים דאם דרך הפרי לאכול בריסוק דמברך ברכה הראוי לפי אותה פרי וכמבואר ג"כ במ"ב סי' ר"ב ס"ק מ"ד, ועיין בשו"ע סי' ר"ג ס"ז לענין בשמים שחוקים מעורבים, ועיין היטב מש"כ באורך בשו"ת שבט הלוי ח"ד סי' י"ט ומה שנו"נ בזה בדברי המשכנות יעקב, דשוקולד אינו קאקאו טחון נקי בלבד, אלא **תעשי'** של קאקאו, עם הרבה חמאת קאקאו, ועוד מינים, שנעשה מהם תבשיל כזה, שכשיקרש יש לו צורת השוקולד, דטחינת קאקאו עצמו הוא קצת מר, ובכזה לא דברו הפוסקים, ונוטה יותר לברכת שהכל **ואם אינם נביאים הם, בני נביאים הם,** ועיין בשע"ת סי' ר"ג ס"ק ג' דזנגביל אפי' שחוק בפה"א היינו כשאין שחוק לגמרי, אבל אם הוא מעוך וכתות עד שאין ניכר אעפ"י שיודע שהוא זנגביל מברך שהכל, וא"כ הה"ד לענין שוקולד, ואעפ"י שבביאור הלכה מפקפק קצת מ"מ אינו מדחה לגמרי יע"ש.

**מחזה אליהו ב ח**

ולישב זה, לענ"ד יש לציין לדבר מופלא שכתוב בתלמידי רבינו יונה (ברכות לז ב) וז"ל "והפת שעושין מקטניות כגון פת של פולין וכיוצא בו נראה שאין מברכין עליו אלא שהכל שאין דרך לעשות פת כל כך מהקטניות כמו מהאורז והדוחן ולא דיינינן להו מזונות. ואם תאמר ולמה לא יברך על הפת של קטניות בורא פרי האדמה כמו שמברך על הקטניות [ורוצה לפרש טעם להוראה זו גם אם דרך העולם בדור ההוא לאפות פת מקטניות, ולכן מצד נשתנה לא היה סיבה לעוקרו מברכתו] ואם תאמר מפני שנשתנה [ע' או"ח סי' ר"ב מ"ב ס"ק ס"ה] למעליותא אישתנה דמעיקרא קטניות והכא פת ואומר מורי הרב נר"ו דהכא מפני מעלתו ירד דכיון דאישתנה ויצא מתורת פרי אין אנו יכולים לומר עליו בורא פרי האדמה" עכ"ל. זהו התירוץ הראשון של רבינו יונה.

ומבואר מדברי רבינו יונה דבר נפלא ומובן מאוד. והוא דהגם דאחר ריסוק וגם אחר שנימוח למשקה יכולים עדיין לברך עליו ברכת האדמה שנחשב עדיין במלתייהו קיימא, הגם שנאבד צורת הפרי וגם נאבד חומר הפרי מכמות שהיה, הני מילי אם מה שנעשה להפרי או הירק הוא בבחינת הרס ועקירה, ולא כאשר התחדשות חשובה ניתוספה לפרי או לירק, **דאם יש התחדשות חשובה אז טבוע במאכל עכשיו "מעשה אדם" כל כך עד שא"א ליחסו לקרקע ולומר שמאכל זה הוא "גדל מהעץ או מהאדמה" ולברך עליו בורא פרי העץ או האדמה.** וכשם שאם אחד יבנה בית, ויעשה את הקירות והרצפה והגג כולם מעץ, לא יתכן לומר על הבית שהוא "גדולי קרקע" הגם שאמת הוא שכל עץ ועץ גדל מן הקרקע, בכל זאת גודל מעשה האדם שיש בהרכבה שיצר מהעצים בית, מפקיע הבית משם גדולי קרקע. כך הוא במאכל, שאם עשו לו הרכבה חשובה או תואר חדש ונקרא כעת פת או עוגה וכדומה, אז הוא "תוצרת בני אדם" ולא יתכן לומר עליו בורא פרי האדמה או פרי העץ. וזהו כוונת רבינו יונה בדבריו היקרים "הכא מפני מעלתו ירד, דכיון דנשתנה ויצא מתורת פרי [שעכשיו נקרא פת] אין אנו יכולים לומר עליו בורא פרי האדמה" עכ"ל. והוא יסוד גדול בכל האי ענינא.

והנה יש לבעל דין לטעון דאולי רק מחמת שהקטניות נעשו פת והוא עילוי חשוב ביותר הוא דפקע שם פרי לגמרי מהקטניות וא"א לברך עליהם בפה"א דהוי שינוי חיובי ביותר, אבל כל שלא נעשה פת אלא נעשה פנים חדשות בצורה אחרת אולי אין זה הפקעה גמורה משם פרי ועדיין אפשר לברך עליו בורא פרי האדמה. ובחיפושי בלשונות הראשונים ראיתי בהלכות ברכות של הריטב"א פ"ג הל' י"ב וז"ל "כל שאין בברכה שלו לשון פרי, כגון פת וכיוצא בו, אינו יוצא בברכה שמזכיר בה פרי, אבל יוצא בשהכל ואפילו הוא פת" עכ"ל. ולכאורה יסוד דבריו הוי כמו רבינו יונה דחטה הנעשה פת א"א שוב לברך עליו בורא פרי האדמה דשוב אינו פרי. וכד דייקינן בדבריו מוכח דגם על תבשיל מחמשת המינים שמברכים עליו מזונות, וגם על תבשיל העשוי מאורז שמברכים עליו מזונות, שוב אין יוצאים אם מברכים עליו האדמה. והני אין להם את החשיבות של פת מצד היותם תבשיל ואפילו תבשיל של אורז. ומוכח מזה דכל שנשתנה ונעשה ראוי לברכת מזונות נתעלה להיות פנים חדשות ושוב אינו נחשב שגדל מן האדמה להיפטר בברכת בורא פרי האדמה.

וע' פמ"ג א"א ס"ק י"ב שהבין שהנקודה ברבינו יונה היא 'במה שנעשה פת', ולכן נתקשה למה דימה הרמ"א תבשיל לפת ונדחק טובא בזה, ולהנ"ל מיושב שאין הנקודה ברבינו יונה דנעשה דוקא פת רק דנעשה דבר חדש חיובי שלא היה מקודם. וע' בס' מקור הברכה סי' כ"א ס"ק ט' שנקט ג"כ כהפמ"ג וחלק עלי שדמיתי נד"ד לרבינו יונה ולענ"ד מוכח מהריטב"א שאין זה הנקודה ברבינו יונה. ובאמת לשון רבינו יונה לא משמע שהעיקר הוא דנעשה פת דז"ל "למעליותא אישתנא דמעיקרא קטניות והכא פת ואומר מורי הרב נר"ו דהכא מפני מעלתו ירד דכיון שנשתנה ויצא מתורת פרי אין אנו יכולים לומר עליו בורא פרי האדמה" עכ"ל ולא הזכיר בהדיא בהתירוץ, שנשתנה לפת ועי"ז יצא מתורת פרי וכו'. ומשמע דלא במה שנעשה פת תליא מילתא רק במה שפנים חדשות חיוביות באו לכאן, עי"ז יצא מתורת פרי.

למי שמספיק, קפה: שו"ת פרה מטה אהרון, והמסתעף

1. **רש"י מסכת עירובין דף נו עמוד א** תומי וכרתי - לא מעלו, כך שמעתי, ונראה בעיני תומי וכרתי מעלי, [↑](#footnote-ref-1)
2. **תלמוד בבלי מסכת בבא בתרא דף י עמוד א** וזו שאלה שאל טורנוסרופוס הרשע את ר"ע: אם אלהיכם אוהב עניים הוא, מפני מה אינו מפרנסם? א"ל: כדי שניצול אנו בהן מדינה של גיהנם. א"ל: [אדרבה,] זו שמחייבתן לגיהנם! אמשול לך משל, למה הדבר דומה? למלך בשר ודם שכעס על עבדו וחבשו בבית האסורין, וצוה עליו שלא להאכילו ושלא להשקותו, והלך אדם אחד והאכילו והשקהו, כששמע המלך לא כועס עליו? ואתם קרוין עבדים, שנאמר: כי לי בני ישראל עבדים! אמר לו ר"ע: אמשול לך משל, למה הדבר דומה? למלך בשר ודם שכעס על בנו וחבשו בבית האסורין, וצוה עליו שלא להאכילו ושלא להשקותו, והלך אדם אחד והאכילו והשקהו, כששמע המלך לא דורון משגר לו? ואנן קרוין בנים, דכתיב: בנים אתם לה' אלהיכם. [↑](#footnote-ref-2)
3. **רש"י מסכת ברכות דף לו עמוד א** הכא אית ליה עילויא אחרינא... אבל השמן מיד בא בשנויו לכלל דרך אכילתו, ועיקר הפרי לכך נטעוהו - הלכך פרי הוא. [↑](#footnote-ref-3)
4. **משנה ברורה על שולחן ערוך אורח חיים הלכות ברכת הפירות סימן רב סעיף ז** (מב) וי"א לברך עליהם שהכל - בזה נחלקו האחרונים יש מהם שסוברים דהי"א לא פליג כ"א אפאווידלא משום שנימוחו לגמרי ולא ניכר צורתן כלל אבל בדין המחבר דמיירי בתמרים שנתרסקו שניכר תוארן וצורתן אף כשמתרסקין לגמרי מודו דמברך פה"ע ויש מהם שסוברין דהי"א פליג גם אדין המחבר וס"ל דכיון דנתרסקו לגמרי מברך שהכל ולדינא אין נ"מ בזה דאף אם נימא דהי"א פליג גם אתמרי' שנתרסקו מ"מ להלכ' קי"ל כדעת המחבר דהיכא שממשן קיים לא נשתנית ברכתן ורק בפאווידלא שאבד כל צורתו ולא ניכר כלל מה הוא אז לכתחלה מברך שהכל וכהכרעת הרמ"א דבברכה זו יוצא על הכל בדיעבד [↑](#footnote-ref-4)
5. **משנה ברורה על שולחן ערוך אורח חיים הלכות ברכת הפירות סימן רב סעיף ז** (מד) יצא - ואם רוב דרך אכילת אותן פירות הוא ע"י ריסוק אף לכתחלה מברך ברכתו הראויה בין לענין פה"ע או פרי האדמה כגון מאכל שמבשלין מדלועין שקורין קירבעס וכן אינגבע"ר ושארי בשמים שחוקים שאוכלין עם צוקער מברכין בפה"א ועיין לקמן סי' ר"ח ס"ח בהג"ה מדינים אלו: [↑](#footnote-ref-5)
6. על דברי השו"ע: **שולחן ערוך אורח חיים הלכות ברכת הפירות סימן רד סעיף יא** חבושים או גינדא"ש או ורדים ושאר מיני פירות ועשבים שמרקחים בדבש, הפירות והעשבים הם עיקר והדבש טפל, אפילו הם כתושים ביותר, הילכך מברך על חבושים וגינדא"ש בפה"ע; ועל של עשבים, בפה"א; ועל של ורדים, בפה"א [↑](#footnote-ref-6)
7. **שערי תשובה סימן רב** [יט] שהכל. עבה"ט וע' בפנים מאירות ח"ב סי' ק"צ שחיזק דבריו שבח"א והשיב על השגת הש"י ומ"מ סיים בזה שגם הוא נוהג לברך שהכל על קאווי וטייע כמנהג העולם וגם על שעקלאדי כתב בדברי יוסף סי' י"ד לברך שהכל וכן עמא דבר וע' בשו"ת שמש צדקה סוף סי' ב': [↑](#footnote-ref-7)